
Nr. 4751/AP/ 05.09.2024
SOLICITARE OFERTĂ DE PREȚ

În vederea achiziţionării prin cumpărare directă, vă solicităm ca până la data de 12.09.2024 inclusiv, să ne trimiteţi oferta de preţ pentru Servicii de proiectare/actualizare proiecte pentru sisteme de alarmare împotriva efracției pentru 8 obiective (cod CPV 79930000-2 Servicii de proiectare specializată), ce aparțin Universităţii „Alexandru Ioan Cuza” din Iaşi în conformitate cu specificațiile tehnice atașate.
Specificaţiile tehnice care indică o anumită origine, sursă, producţie, un procedeu special, o marcă de fabrică sau de comerţ, un brevet de invenţie, o licenţă de fabricaţie, sunt mentionate doar pentru identificarea cu uşurinţă a tipului de produs/ serviciu şi NU au ca efect favorizarea sau eliminarea anumitor operatori economici sau a anumitor produse/ servicii. Aceste specificaţii vor fi considerate ca având menţiunea de « sau echivalent ».

Criteriul de atribuire: cel mai bun raport calitate-preț, pentru fiecare lot în parte, conform factorilor de evaluare detaliați în specificațiile tehnice atașate.
Termenul limită de prestare: maxim 60 zile
Oferta de preț în lei fără TVA trebuie să includă toate cheltuielile ocazionate de serviciile prestate. Se vor preciza prețurile ofertate pentru fiecare lot (obiectiv) în parte. 
Oferta trebuie să fie valabilă 30 de zile.
În conformitate cu prevederile Legii 139/2022, contractantul are obligația de a emite facturi electronice și de a le transmite autorității contractante prin sistemul național privind factura electronică RO e-factura. Termenul de plată este:
a) 30 de zile calendaristice de la data la care factura electronica este disponibila spre descarcare de către Autoritatea Contractanta, din sistemul RO e-factura, daca receptia este anterioara acestei date;

b) 30 de zile calendaristice de la data receptiei daca factura electronica este disponibila spre descarcare de către Autoritatea Contractanta din sistemul RO e-factura, la data receptiei ori anterior acestei date.
Prin depunerea ofertei, ofertantul își exprimă implicit acceptul său asupra condițiilor de valabilitate a ofertei, asupra termenului de plată, condițiilor de prestare și facturare.
Vă solicităm să ne transmiteţi oferta prin e-mail la adresa marius.jechel@uaic.ro sau prin fax la nr. 0232.201148.
Persoana de contact pentru relații suplimentare: ing. Andrei Adumitroaie (Direcția Tehnică), telefon 0232.201141, 0232.201102 int. 2142.

